ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ነበርቲ ዝተፈላለያ ከተማታት ትግራይ ‘ኣብ ፍርሕን ስግኣትን’ ይነብሩ 24 ታሕሳስ 2020 ምንጪ ስእሊ, Getty Images ኣብ ትግራይ ቅድሚ ኣስታት 50 መዓልቲ ጎንጺ ምስተወለዐ ዝተቛረጸ መሰረታዊ ኣገልግሎታት፡ ዛጊት ብዘይካ ኣብ ውሱናት ከባብታት ሕጂ’ውን ተቛሪጹ ብምህላዉ፡ ነበርቲ ብሕጽረት ቀረባት ይሳቐዩ ምህላዎም ይገልጹ። ወሲኾም ድማ፡ ናብረኦም ብስግኣትን ፍርሕን ዝተጎልበበ ምዃኑ እዮም ዝዛረቡ። ኣብ ዝተፈላለዩ ከባብታት፡ ወረ ሞትን ሓዘንን ብሰፊሑ ከምዝስማዕን፡ ጥሜት’ውን ኣንጸላልዩ ከምዘሎን ቢቢሲ ካብ ሰለስተ ከተማታት ዘዘራረቦም ነበርቲ ይገልጹ። እቶም ዘዘራረብናዮም ሰባት፡ ንውሕስነቶም ስሞም ከይጠቐስና፡ ንቢቢሲ ዝበልዎ ብኣንደበቶም ከምዝስዕብ ነቕርበልኩም። ሕቡራት ሃገራት፡ ናብ ትግራይ ኣትዩ ዝተጋህሱ ሰብኣዊ መሰላት ክምርምር ሓቲቱ ቅልውላዉ ትግራይ፡ 'ገበናት ኲናት' ተፈጺሙ ክኸውን ከምዝኽእል ሕቡራት ሃገራት ኣጠንቂቑ ‘ሲቪላውያን ብጃምላ ተቐቲሎም’ ክብል ኣምነስቲ ኢንተርናሽናል ገሊጹ ኣብ ቤንሻንጉል ጉሙዝ ዞባ መተከል ብዝተፈጸመ መጥቃዕቲ ልዕሊ 100 ሰባት ከምዝተቐተሉ ትካላት ሰብኣዊ መሰላት ገሊጸን ነባሪ ከተማ መቐለ ናይ ተስፋ ምቑራጽ ስምዒታት እዩ ዝስመዖ ዘሎ እቲ ሕብረተሰብ። ብዘይካ ምኽፋት ስልክን መብራህትን፡ ሕብረተሰብ ኣብ ፍርሒ እዩ ዘሎ። ብዙሕ መርድእ እዩ ዝስማዕ ዘሎ። ኣብ ዝተፈላለየ ቦታታት ንዝሞቱ ሰላማውያን ሰባት ሓዘኑ ይገልጽ ለሎ። ናይ ሸቐጥ ይኹን ካልእ ኣገልግሎት’ውን የለን። ሰብ መንቀሳቐሲ የብሉን። ቅርሺ ካበይ ከምጽእ?
